ร้านนี้ผมให้ห้าดาวไปแบบไม่ลังเลใจเลย 
ทีแรกผมเดินหาร้านขนมนั่งเล่นๆอีกร้านนึง แต่คนเยอะมากต้องรอคิว ผมเลยเดินมาเรื่อยๆจนมาเจอร้านนี้ ทั้งร้านมีคนนั่งอยู่โต๊ะเดียว เลยลังเลว่าจะเข้าไปทานดีมั้ย กลัวไม่อร่อย แต่พนักงานก็เดินออกมาทักทายยิ้มแย้ม ชักชวนให้ผมเข้าไปลอง เลยเข้าไปตามคำชวนบวกกับความน่ารักของพนักงาน (แฮ่ๆ)

ร้านตกแต่งด้วยโทนสีชมพู แบบห้องนอนเจ้าหญิง น่ารักมาก มีมุมให้ถ่ายรูปและมีพร็อพเป็นมงกุฎเจ้าหญิง จ้าชาย พระราชา เหมาะกับการพาเด็กๆมา หรือมามุ้งมิ้งกับแฟนมาก

ด้านขนมและเครื่องดื่ม บอกเลยว่าอร่อยมาก กาแฟลาเต้เย็นมาแบบเข้มข้นถึงใจ ตัดด้วยความหวานปลายลิ้น ทานคู่กับปังเนยนม หรือปังนูเทลล่า อย่างฟรินนนนน
ทางด้านน้ำแข็งปั่น ก็ปั่นมาอย่างละเอียด เหมือนเนื้อไอศกรีมเลย เมนุเด็ดต้องเป็นรสเนยถั่ว อร่อยมาก ราคาก็ไม่แพง คุ้มค่าคุ้มราคา

พนักงาน บริการดีมาก ยิ้มแย้มพูดคุยทักทายไม่ให้เราเหงา ถ่ายรูปให้ด้วย ไม่มีหงุดหงิด เยี่ยมครับ

ร้านนี้ คนที่ชอบ "กินหนม" จึงไม่ควรพลาดด้วยประการทั้งปวง